Skryf nou in vir Thami Mnyele-kunskompetisie | Netwerk24
Skryf nou in vir Thami Mnyele-kunskompetisie
22 Augustus 2018 08:34
Muntu Vilakazi van Vosloorus, wat verlede jaar die eerste prys in die Thami Mnyele-kunskompetisie verwerf het, staan voor twee van sy drie wenfoto’s.
Belangstellendes kan nou vir die 31ste Thami Mnyele-kunskompetisie inskryf.
Dié gesogte kompetisie word deur die Ekurhuleni-metro en die Lizamore-galery in Parkwood, Johannesburg, aangebied.
Alle kunswerke moet geskik vir uitstalling wees en binne die afgelope 12 maande voltooi wees.
Die beste kunswerke sal uitgestal word en R255 000 prysgeld is op die spel.
Muntu Vilakazi van Vosloorus het verlede jaar die eerste prys verwerf vir sy drie foto’s getiteld Imvuselelo, Inkonzo en Uhambo. Vilakazi het R60 000 in die sak gesteek.
In die tweede plek was Lindokuhle Zwane van Benoni vir ’n werk getiteld Imithetho Kababou (My pa en hulle), wat met houtskool en akriel op Fabriano-papier aangebring is.
Kunstenaars kan hul werke tot 23 Augustus tussen 09:00 en 19:00 by die Coen Scholtz-gemeenskapsentrum in Mooifonteinweg, Kempton Park, indien. Jy kan dit ook op 22 Augustus tussen 09:00 en 19:00 by die Springs-kunsgalery indien, en tussen 09:00 en 16:00 by die Katlehong-kunssentrum in Sontongastraat.
Die inskryfgeld is R50 per kunswerk.
Meer oor: Ekurhuleni-Metro | Parkwood | Johannesburg | Kuns
Waar is Suid-Afrika se volgende geslag visuele kunstenaars ?
New Breed-kompetisie bied groot waarde